ટ્રાફિક પોલીસના સૂત્રો પાસેથી મળતી માહિતી અનુસાર, પાટનગરના મહત્ત્વના સર્કલો અને મુખ્ય રસ્તાઓને સીસીટીવી કેમેરા હેઠળ આવરી લેવામાં આવ્યા છે. કંટ્રોલ રૂમમાં દરેક વાહનચાલક પર નજર રાખવાની સાથે ટ્રાફિકના નિયમોના ભંગ બદલ ઓટોમેટિક મેમો આપવાની સુવિધાને ફરીથી સક્રિય કરવા માટે તૈયારીઓ શરૂ કરવામાં આવી છે. વળી, આ વખતે ઈ-મેમોનો વ્યાપ પણ વધારવામાં આવ્યો છે. અત્યાર સુધી માત્ર ગાંધીનગરનું પાસિંગ ધરાવતા વાહનોને જ તેના સરનામા પર ઈ-મેમો પહોંચાડવામાં આવતો હતો. જો કે નૂતન વર્ષના આગમન બાદ શરૂ થઈ રહેલી ઈ-મેમો સીસ્ટમમાં જિલ્લા બહાર નોંધાયેલા વાહનોને પણ આવરી લેવામાં આવશે.